नेशनल ई-गर्वेंनेंस प्लान (NeGP) भारत सरकार द्वारा ई-गर्वेंनेंस को राष्ट्रीय स्तर पर लाने हेतु लिया गया एक अहम प्रयास है। यह एक अति महत्वाकांक्षी कार्यक्रम है जिसके तहत भारत सरकार ने सरकारी सेवाओं को जनता एवं व्यवसाय तक पहुचाने हेतु संचार एवं सूचना प्रौद्योगिकी के माध्यम से उन सेवाओं की गुणवत्ता, पहुंच एवं प्रभावषीलता में वृद्वि करने का लक्ष्य रखा है। भारत सरकार द्वारा राष्ट्रीय ई-गवर्नेंस योजना के तहत्‌ देश में नागरिकों को सभी सरकारी सेवाएं समेकित रूप में उनके द्वार तक एवं उचित मूल्य पर उपलबध कराने हेतु (G2C) जन सुविधा केन्द्र योजना का प्रारम्भ किया गया है । भारत सरकार द्वारा प्रारंभ की गई इस योजना को उत्तर प्रदेश राज्य में भी क्रियान्वयन किया जा रहा है । उत्तर प्रदेश सरकार द्वारा जन सामान्य को सरकारी सेवायें (G2C) जन सुविधा केन्द्र (CSC) एवं लोकवाणी केन्द्रो द्वारा प्रदान की जायेंगी।